মার্তিন দুব্রাউকা
মার্তিন দুব্রাউকা (স্লোভাক: Martin Dúbravka; জন্ম: ১৫ জানুয়ারি ১৯৮৯) হলেন একজন স্লোভাক পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেড এবং স্লোভাকিয়া জাতীয় দলের হয়ে গোলরক্ষক হিসেবে খেলেন। ২০০৯ সালে, দুব্রাউকা স্লোভাকিয়া অনূর্ধ্ব-২১ দলের হয়ে স্লোভাকিয়ার বয়সভিত্তিক পর্যায়ে অভিষেক করেছিলেন। প্রায় দুই বছর যাবত স্লোভাকিয়ার বয়সভিত্তিক দলের হয়ে খেলার পর, তিনি ২০১৪ সালে স্লোভাকিয়ার হয়ে আন্তর্জাতিক পর্যায়ে অভিষেক করেছেন; স্লোভাকিয়ার জার্সি গায়ে তিনি এপর্যন্ত ৩২ ম্যাচে অংশগ্রহণ করেছেন।